શીપિંગ અને ટેક્સ્ટાઈલ ઉદ્યોગના અગ્રણી શેઠ નરોત્તમ મોરારજીના પુત્ર શાંતિકુમાર સાથે માત્ર ૧૩ વર્ષની ઉંમરે સુમતિના લગ્ન થયા હતા. સસરાએ પણ તેમને પુત્રીવત્ત સ્નેહ આપવા ઉપરાંત તેમનું કૌશલ્ય પારખીને વ્યવસાયમાં પલોટવા માંડ્યા હતાં. એ જમાનામાં ગર્ભશ્રીમંત પરિવારની સ્ત્રીઓ ઘરની બહાર નીકળતી ન હતી ત્યારે સુમતિબહેન બોર્ડની મીટિંગમાં હાજરી આપવી કે લેબર યુનિયનના મેળાવડામાં ઉપસ્થિત રહેવા સુધીની ફરજો બજાવતાં હતાં.